**H O T Ă R Â R E**

**privind însuşirea unei documentaţii cadastrale de primă înscriere a imobilului situat în Municipiul Cluj-Napoca, str. Zorilor, F.N., Județul Cluj**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 216 din 16.11.2020 privind însuşirea unei documentaţii cadastrale de primă înscriere a imobilului situat în Municipiul Cluj-Napoca, str. Zorilor, F.N, Județul Cluj, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 36171/12.11.2020; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 38717/12.11.2020 şi Avizul cu nr. 36171/19.11.2020 adoptat de Comisia de specialitate nr. 1 în temeiul prevederilor art. 182 alin. (4) coroborate cu prevederile art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Companiei de Apă Someș S.A. nr. 35113/DG/SP/23.10.2020, înregistrată la Consiliul Județean Cluj sub nr. 36171/23.10.2020;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și art. 288 alin. (3) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 859 alin. (2), art. 860 alin. (1), ale art. 866 și ale art 888 din Legea privind Codul civil nr. 287/2009, republicată, cu modificările şi completările ulterioare;
* art. 41 alin. (5) din Legea cadastrului şi a publicităţii imobiliare nr. 7/1996, republicată, cu modificările și completările ulterioare;
* Legii privind serviciul de alimentare cu apa și de canalizare nr. 241/2006, republicată, cu modificările și completările ulterioare;
* Hotărârii Guvernului 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor;
* Ordinului Directorului General al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară nr. 700/2014, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşeşte documentaţia cadastrală pentru primă înscriere în sistemul integrat de cadastru și carte funciară, a imobilului situat municipiul Cluj-Napoca, str. Zorilor, FN., județul Cluj, proprietatea publică a Județului Cluj, documentație cuprinsă în anexa care face parte integrantă din prezenta hotărâre.

**Art. 2.** Se emite acordul Judeţului Cluj pentru înscrierea în cartea funciară a documentaţiei cadastrale prevăzute la art. 1 care cuprinde următoarele operaţiuni:

1. înscrierea în cartea funciară a terenului în suprafață de 6301 mp., conform

măsurătorilor efectuate, identificat în C.F. nr. 290288 Cluj-Napoca, nr. top. 24056 și nr. top. 24057 și a construcțiilor:

a)1. C1 –Stație pompare, cu regim de înălțime P, cu suprafață desfășurată de 205 mp.;

a)2. C2 – Rezervor 300 mc. – Zona superioară, cu regim de înălțime S+P, cu suprafața desfășurată de 123 mp.;

a)3. C3 – Rezervor 2500 mc. – Zona superioară, cu suprafața desfășurată de 667 mp.,

a)4. C4 – Rezervor 2500 mc. – Zona superioară, cu suprafața desfășurată de 450 mp.

b) înscrierea în cartea funciară a dreptului de proprietate publică a Județului Cluj, respectiv a dreptului de concesiune al S.C. Compania de Apă Someș S.A., asupra construcțiilor și terenului aferent.

**Art. 3.** Se mandatează Preşedintele Consiliului Judeţean Cluj - domnul Alin Tişe să semneze, pentru şi în numele Judeţului Cluj, formularele necesare depunerii documentaţiei cadastrale prevăzute la art. 1 la Biroul de Cadastru şi Publicitate Imobiliară Cluj-Napoca.

**Art. 4.** Se împuterniceşte domnul Cojocnean Gheorghe – PFA ANCPI- pentru depunerea la Oficiul de Cadastru şi Publicitate Imobiliară Cluj – Biroul de Cadastru şi Publicitate Imobiliară Cluj-Napoca, a documentaţiei cadastrale prevăzute la art. 1 și a oricăror alte înscrisuri necesare pentru soluționarea cererii de recepție și înscriere, precum și pentru ridicarea extrasului de carte funciară a imobilului.

**Art. 5.** Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în concesiunea Companiei de Apă Someș SA conform anexei nr. 31 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare.

**Art. 6. (1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică.

**(2)** Direcția de Administrare a Domeniului Public și Privat al Județului Cluj, care asigură secretariatul Comisiei speciale de inventariere a domeniului public şi privat a Județului Cluj, vă comunica prezenta hotărâre membrilor comisiei în cauză.

 **Art. 7.** Prezenta hotărâre se comunică Direcției Juridice; Direcției de Administrare a Domeniului Public și Privat al Județului Cluj; Companiei de Apă Someș S.A., precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 216 din 26 noiembrie 2020**

*Prezenta hotărâre a fost adoptată cu 31 de voturi “pentru” și o ”abținere”, fiind astfel respectate prevederile legale privind majoritatea de voturi necesară.*